title: Provedbena uredba Komisije (EU) 2017/1159 оd 29. lipnja 2017. o izmjeni Provedbene uredbe Vijeća (EU) br. 1105/2010 i Provedbene uredbe Komisije (EU) 2017/325 u pogledu definicije opsega proizvoda koji podliježe antidampinškim mjerama na snazi primjenjivima na uvoz pređe visoke čvrstoće od poliestera podrijetlom iz Narodne Republike Kine te osiguravanju mogućnosti povrata ili otpisa pristojbi u određenim slučajevima

text:
               30.6.2017

               HR

               Službeni list Europske unije

               L 167/31

         PROVEDBENA UREDBA KOMISIJE (EU) 2017/1159
   оd 29. lipnja 2017.
   o izmjeni Provedbene uredbe Vijeća (EU) br. 1105/2010 i Provedbene uredbe Komisije (EU) 2017/325 u pogledu definicije opsega proizvoda koji podliježe antidampinškim mjerama na snazi primjenjivima na uvoz pređe visoke čvrstoće od poliestera podrijetlom iz Narodne Republike Kine te osiguravanju mogućnosti povrata ili otpisa pristojbi u određenim slučajevima
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („Osnovna uredba”), a posebno njezin članak 11. stavak 3. i članak 14.,
   budući da:
   A.   POSTUPAK

   1.   Mjere na snazi

               (1)

               Vijeće je Provedbenom uredbom (EU) br. 1105/2010 (2) („Početna uredba”) uvelo konačnu antidampinšku pristojbu na uvoz pređe visoke čvrstoće od poliestera podrijetlom iz Narodne Republike Kine („Kina”).

               (2)

               Nakon revizije zbog predstojećeg isteka mjera („revizija zbog predstojećeg isteka mjera”) na temelju članka 11. stavka 2. Osnovne uredbe, početne mjere produljene su za pet godina Provedbenom uredbom Komisije (EU) 2017/325 (3) („Uredba o reviziji zbog predstojećeg isteka mjera”).

               (3)

               Uvedene mjere bile su u obliku pristojbe ad valorem s preostalom stopom u iznosu od 9,8 %, dok su društva za koja su uvedene antidampinške pristojbe dobila pojedinačnu stopu pristojbe od 5,1 % do 9,8 %. U početnom ispitnom postupku za dva društva nije utvrđen damping.

         2.   Pokretanje privremene revizije

               (4)

               Slovenski uvoznik, A&E Europe („podnositelj zahtjeva”), podnio je 4. listopada 2016. zahtjev za pokretanje djelomične privremene revizije u skladu s člankom 11. stavkom 3. Osnovne uredbe. Podnositelj zahtjeva tražio je isključenje određenih vrsta konca za šivanje, odnosno neobrađenog konca za šivanje, iz opsega mjera na snazi na temelju njegovih navodno drugačijih fizičkih i tehničkih značajki.

               (5)

               Nakon što je, poslije obavješćivanja država članica, utvrdila da postoji dovoljno dokaza za pokretanje djelomične privremene revizije, Europska komisija („Komisija”) je obaviješću („Obavijest o pokretanju postupka”) objavljenom u Službenom listu Europske unije
                   (4) najavila pokretanje djelomične privremene revizije antidampinških mjera primjenjivih na uvoz pređe visoke čvrstoće podrijetlom iz Kine.

               (6)

               Trenutačna revizija ograničena je na ispitivanje definicije opsega proizvoda kako bi se razjasnilo jesu li određene vrste konca za šivanje, osobito neobrađeni konac za šivanje, obuhvaćene područjem primjene početnih mjera, kako su produljene.

               (7)

               Podnositeljev zahtjev izričito je podupro jedan od proizvođača pređe visoke čvrstoće iz Unije (DuraFiber), koji je činio 49 % proizvodnje pređe visoke čvrstoće u Uniji u ispitnom postupku revizije zbog predstojećeg isteka mjera.

               (8)

               Predstavnici podnositelja zahtjeva bili su pozvani da predstave svoj slučaj Komisiji. Sastanak je održan 29. rujna 2016.

         3.   Strane na koje se odnosi ispitni postupak

               (9)

               Komisija je o pokretanju revizije obavijestila četiri poznata proizvođača pređe visoke čvrstoće iz Unije, njihovo udruženje i predstavnika zemlje izvoznice.

               (10)

               Komisija je zatražila informacije od svih prethodno spomenutih strana i od ostalih strana koje su se javile unutar roka određenog u Obavijesti o pokretanju postupka. Komisija je zainteresiranim stranama dala i mogućnost da pisanim putem iznesu svoje stavove te zatraže saslušanje.

               (11)

               Nijedan kineski proizvođač izvoznik ni njihovo udruženje nisu se javili tijekom postupka.

               (12)

               Nijedna strana nije zatražila saslušanje tijekom ispitnog postupka.

               (13)

               Jedini uvoznik neobrađenog konca za šivanje i korisnik pređe visoke čvrstoće koji se javio kao zainteresirana strana u ovom ispitnom postupku bio je Amann Group. To se društvo javilo na vlastitu inicijativu i poduprlo podnositeljev zahtjev za isključenje neobrađenog konca za šivanje iz opsega proizvoda u okviru postojećih mjera. Također se usprotivilo tvrdnjama udruženja proizvođača pređe visoke čvrstoće iz Unije, koje su navedene u uvodnim izjavama od 15. do 20.

               (14)

               Nijedan od proizvođača predmetnog proizvoda iz Unije nije se javio tijekom revizije.

               (15)

               Organizacija European Man-Made Fibres Association (CIRFS) dostavila je primjedbe u kojima je iznijela protivljenje bilo kakvoj promjeni postojeće definicije proizvoda. CIRFS je prvo tvrdio da bi predmet zahtjeva prije bio u nadležnosti nacionalnih carinskih tijela pri provedbi Osnovne uredbe nego uzrokovao reviziju opsega proizvoda.

               (16)

               Međutim potrebno je uzeti u obzir da se antidampinške mjere uvode za određene proizvode i da je zbog toga odgovarajuća definicija proizvoda ključan element njihove pravilne primjene. U skladu s člankom 11. stavkom 3. Osnovne uredbe, potreba za nastavkom mjera može se preispitati, a posebno se može ponovno ocijeniti opseg proizvoda kako bi se razjasnilo jesu li određene vrste proizvoda obuhvaćene definicijom područja primjene antidampinške mjere. Ta je tvrdnja stoga odbijena.

               (17)

               Kao drugo, CIRFS je tvrdio da je pismo potpore navedeno u uvodnoj izjavi 7. poslao DuraFiber, odnosno samo jedan od četiriju proizvođača koji su dostavili prigovor i zatražili ispitni postupak revizije zbog predstojećeg isteka mjera. Ostala tri proizvođača navodno se protive zahtjevu za reviziju. Međutim, s obzirom na to da drugi proizvođači nisu dostavili nikakav dokaz ni posebna pisma u tom pogledu, ta je tvrdnja odbijena.

               (18)

               Kao treće, CIRFS je tvrdio da bi i drugi korisnici i/ili uvoznici mogli slijediti primjer zahtjeva za djelomičnu privremenu reviziju te također zatražiti isključenje drugih vrsta pređe visoke čvrstoće s određenim specifičnim i posebnim značajkama. Prema mišljenju CIRFS-a, u tom pogledu postoji bezbroj mogućnosti, a prefiks „ex” ne bi trebalo staviti ispred oznake KN da bi se izbjeglo njezino fragmentiranje. U tom pogledu treba istaknuti da je ova revizija ograničena na razjašnjavanje jesu li određene vrste konca za šivanje (neobrađeni konac za šivanje) obuhvaćene opsegom proizvoda. Bilo koja zainteresirana strana ima pravo zatražiti razjašnjenje jesu li određeni proizvodi obuhvaćeni opsegom proizvoda antidampinških mjera. Komisija će ocijeniti utemeljenost svakog zahtjeva na pojedinačnoj osnovi i pokrenuti postupak kada je to opravdano. Ta je tvrdnja stoga odbijena.

               (19)

               Kao četvrto, CIRFS je tvrdio i da razina stručnosti u pogledu vlakana i tkanina u carinskim tijelima različitih država članica navodno nije ujednačena, što dovodi u pitanje ispravnu primjenu antidampinških mjera i otkrivanje mogućeg izbjegavanja mjera. U tom pogledu trebalo bi istaknuti da se na sve carinske službenike u svim državama članicama primjenjuje isti carinski okvir Unije. Ako bilo koja strana ima dvojbe u pogledu postojanja mogućih praksi izbjegavanja mjera, ona može zatražiti od Komisije da pokrene ispitni postupak o izbjegavanju mjera na temelju članka 13. stavka 3. Osnovne uredbe. Budući da CIRFS nije podnio takav zahtjev i nije potkrijepio svoje tvrdnje, ta se tvrdnja odbacuje.

               (20)

               Kao peto i posljednje, CIRFS je tvrdio da je zahtjev podnesen u vrlo kasnoj fazi i da je pismo potpore sastavljeno nekoliko dana nakon pokretanja revizije zbog predstojećeg isteka mjera. U tom pogledu trebalo bi istaknuti da se Osnovnom uredbom ne utvrđuje rok za podnošenje zahtjeva za reviziju u pogledu razjašnjenja opsega proizvoda. Stoga je ta tvrdnja odbijena.

         B.   PREDMETNI PROIZVOD I PROIZVOD IZ POSTUPKA REVIZIJE

   1.   Predmetni proizvod

               (21)

               Predmetni proizvod, kako je definiran člankom 1. stavkom 1. Uredbe o reviziji zbog predstojećeg isteka mjera, jest pređa visoke čvrstoće od poliestera (osim konca za šivanje), nepripremljena u pakiranja za pojedinačnu prodaju, uključujući monofilamente finoće manje od 67 deciteksa podrijetlom iz Narodne Republike Kine („predmetni proizvod” ili „pređa visoke čvrstoće”), trenutačno razvrstana u oznaku KN 5402 20 00.

               (22)

               U napomeni 5. uz odsjek XI. Kombinirane nomenklature „konac za šivanje”definira se kako slijedi:
               „…pod pojmom,konac za šivanje' podrazumijeva se višenitnu (strukanu) ili kabliranu pređu:

                           (a)

                           namotanu na podloge (na primjer, kaleme, cijevke), mase (uključujući podlogu) ne veće od 1 000 g;

                           (b)

                           apretiranu (dorađenu) za uporabu kao konac za šivanje; i

                           (c)

                           sa završnim,Z' uvojima.”

         2.   Proizvod iz postupka revizije

               (23)

               U svojem zahtjevu za reviziju podnositelj zahtjeva tvrdio je da „neobrađeni konac za šivanje” („proizvod iz postupka revizije” ili „neobrađeni konac za šivanje”), koji je neobojeni i/ili nedovršeni konac za šivanje u stanju nakon završnog sukanja, ne bi trebao biti obuhvaćen područjem primjene mjera.

               (24)

               Podnositelj zahtjeva objasnio je da slovenska carinska tijela nisu mogla prihvatiti deklariranje proizvoda iz postupka revizije kao konca za šivanje jer je masa uvezenih proizvoda bila veća od ograničenja od 1 000 g (uključujući podlogu) te stoga ne bi ispunjavala prethodno navedeni uvjet (a) definiran u napomeni 5. uz odsjek XI. Kombinirane nomenklature. Masa uvezenog proizvoda iz ispitnog postupka zapravo nije bila veća od 2 000 g (uključujući podlogu).

         C.   REZULTATI REVIZIJE

               (25)

               Kako bi se ocijenilo je li neobrađeni konac za šivanje obuhvaćen početnim mjerama, Komisija je ispitala imaju li neobrađeni konac za šivanje i pređa visoke čvrstoće iste osnovne fizičke, kemijske i tehničke značajke i krajnje namjene. Ocijenjene su i međusobna zamjenjivost te konkurencija između neobrađenog konca za šivanje i pređe visoke čvrstoće. Prikupljene su i provjerene i sve informacije koje se odnose na područje primjene postojećih antidampinških mjera.

               (26)

               Pređa visoke čvrstoće osnovni je materijal za proizvodnju konca za šivanje, koji je stoga nizvodno u proizvodnji u odnosu na proizvod koji podliježe mjerama. Stoga su strojevi potrebni za proizvodnju proizvoda iz postupka revizije (neobrađenog konca za šivanje) potpuno drukčiji od onih za predmetni proizvod (pređu visoke čvrstoće). To je potvrđeno tijekom posjeta radi provjere europskom proizvođaču Amann Group i tijekom posjeta radi provjere proizvođačima predmetnog proizvoda iz Unije u kontekstu nedavnog ispitnog postupka revizije zbog predstojećeg isteka mjera na snazi.

               (27)

               Nadalje, ispitnim postupkom otkriveno je da neobrađeni konac za šivanje, s obzirom na to da se sastoji od pređe visoke čvrstoće koja je uvijena na određeni način („Z” uvoji) da bi se oblikovao konac za šivanje, više nije primjeren za namjene u kojima je pređa visoke čvrstoće obično sirovina.

               (28)

               Zapravo, proizvod iz postupka revizije ispunjava zahtjeve da ga se smatra koncem za šivanje, što je proizvod isključen iz područja primjene početnih mjera, iako ne ispunjava dva uvjeta odgovarajuće napomene uz odsjek Kombinirane nomenklature o „koncu za šivanje”: 1. njegova masa veća je od 1 000 grama pri uvozu kada je namotan na podlogu – plastično šuplje vreteno na koje je proizvod labavo namotan radi kasnijeg bojenja i apretiranja te 2. nije apretiran za uporabu kao „konac za šivanje”.

               (29)

               Međutim, za razliku od dvaju navedenih uvjeta, Z-uvoji su odlučujući čimbenik za primjene proizvoda. Proizvodnja neobrađenog konca za šivanje zahtijeva da se dvije ili više pređa visoke čvrstoće podvrgnu postupku Z-uvijanja kojim se fizičke značajke pređe visoke čvrstoće nepovratno mijenjaju u tolikoj mjeri da se uvijeni proizvod ne može upotrebljavati umjesto pređe visoke čvrstoće. Zapravo, Z-uvijanje u biti transformira pređu visoke čvrstoće u određenu vrstu (poludovršenog) konca za šivanje (neobrađeni konac za šivanje) koji je spreman za kasnije bojenje i/ili premazivanje. Nakon što je neobrađeni konac za šivanje proizveden, postupak je nepovratan. Stoga nema međusobne zamjenjivosti između pređe visoke čvrstoće (predmetni proizvod) i neobrađenog konca za šivanje (proizvod iz postupka revizije).

               (30)

               U skladu s time, navedeni nalazi pokazuju da su neobrađeni konac za šivanje i pređa visoke čvrstoće dva različita proizvoda.

               (31)

               Nadalje, Komisija podsjeća da je ovaj ispitni postupak revizije bio ograničen na razjašnjenje opsega proizvoda i da je njime utvrđeno kako neobrađeni konac za šivanje nije trebao biti obuhvaćen definicijom opsega u početnim mjerama.

         D.   ZAKLJUČAK O OPSEGU PROIZVODA

               (32)

               Ispitni postupak revizije pokazao je da su predmetni proizvod u početnom ispitnom postupku, pređa visoke čvrstoće, i proizvod iz postupka revizije, neobrađeni konac za šivanje, dva različita proizvoda.

               (33)

               Nadalje, neobrađeni konac za šivanje nikad nije trebao biti uključen u opseg antidampinškog ispitnog postupka o pređi visoke čvrstoće te nije bio uključen u analizu na kojoj su se izvorno temeljili nalazi u pogledu dampinga i štete.

               (34)

               Ne može se međutim prihvatiti promjena u definiciji opsega proizvoda u Početnoj uredbi koju je predložio podnositelj zahtjeva, odnosno da se zamijeni opće isključenje konca za šivanje u definiciji proizvoda isključenjem neobrađenog konca za šivanje, uz uvođenje maksimalne mase vretena od 2 kg. Takvom bi se izmjenom umjetno povećalo područje primjene početnih mjera jer bi pristojbama podlijegao sav konac za šivanje osim neobrađenog konca za šivanje. Nadalje, još jedan uvoznik koji se javio tijekom postupka revizije predložio je još viši prag od manje od 2,5 kg jer uvozi proizvode na vretenu te mase.

               (35)

               Stoga je primjereno izmijeniti tekst definicije proizvoda u antidampinškim mjerama na snazi kako bi se osiguralo jasno isključenje i konca za šivanje i neobrađenog konca za šivanje, pri čemu je potonji međuproizvod u postupku proizvodnje konca za šivanje. Nadalje, kako bi se spriječile buduće tvrdnje u pogledu posebnog ograničenja mase neobrađenog konca za šivanje, posebno ograničenje mase trebalo bi ukloniti iz definicije predmetnog proizvoda.

               (36)

               Na temelju prethodno navedenog definicija predmetnog proizvoda trebala bi biti sljedeća:
               Predmetni proizvod je pređa visoke čvrstoće od poliestera, nepripremljena u pakiranja za pojedinačnu prodaju, uključujući monofilamente finoće manje od 67 deciteksa (isključujući konac za šivanje i višenitnu (strukanu) ili kabliranu pređu sa „Z”-uvojima, namijenjenu proizvodnji konca za šivanje, spremnu za bojenje i doradu, labavo namotanu na plastičnu šuplju cijev), trenutačno razvrstana u oznaku KN ex 5402 20 00 (oznaka TARIC 5402200010) i podrijetlom iz Narodne Republike Kine.

               (37)

               Nakon konačne objave podnositelj zahtjeva iznio je primjedbe i prijedloge o predloženoj izmijenjenoj definiciji proizvoda. Podnositelj zahtjeva podsjetio je na svoju zabrinutost u pogledu mogućih poteškoća u praktičnoj provedbi mjera od strane nacionalnih carinskih tijela i u pogledu najprikladnijeg načina razlikovanja za isključenje neobrađenog konca za šivanje iz definicije proizvoda.

               (38)

               Ispitnim postupkom zaključeno je da izraz „spremna za bojenje i doradu” odgovarajuće opisuje fizička svojstva „višenitne (strukane) ili kablirane pređe sa” Z„-uvojima”, razjašnjavajući da višenitna (strukana) ili kablirana pređa samo ima „Z”-uvoje, ali nije bojena ni dovršena. Izraz „labavo namotana na” opisuje jednu od dviju značajki vrste pakiranja. Druga značajka vrste pakiranja opisana je izrazom „plastična šuplja cijev”.

               (39)

               U pogledu zabrinutosti koju je podnositelj zahtjeva iznio s obzirom na moguće probleme carinskih tijela u praktičnoj primjeni izmijenjene definicije proizvoda, prije svega treba uzeti u obzir da je definicija proizvoda jasno utvrđena aktom EU-a, provedbenom uredbom Komisije. Izraz „labavo namotana na” umeće se u definiciju proizvoda u cilju lakšeg razlikovanja između labavo namotanih vretena i gusto namotanih vretena pređe visoke čvrstoće koja podliježe mjerama. Kao drugo, bez obzira na postojanje nekoliko stupnjeva labavosti ili zategnutosti, razlika u labavosti ili zategnutosti namotaja između labavo namotanih vretena neobrađenog konca za šivanje i gusto namotanih vretena pređe visoke čvrstoće toliko je očita da nema rizika zabune carinskih tijela.

               (40)

               Konačno, bez obzira na prijedlog podnositelja zahtjeva o umetanju načina razlikovanja na temelju ograničenja težine u definiciju proizvoda, kojim bi se carinskim tijelima mogla olakšati primjena definicije proizvoda, nije obrazložio zašto bi ograničenje praga na 2,5 kg bilo prikladno, a da se pritom izbjegne rizik diskriminacije proizvođača koji uvoze slične proizvode veće mase. Dodatni prijedlozi podnositelja zahtjeva odbijeni su zbog prethodno navedenih razloga, a definicija iz uvodne izjave 36. smatra se primjerenom.

         E.   RETROAKTIVNA PRIMJENA

               (41)

               Budući da je ovaj ispitni postupak revizije bio ograničen na razjašnjenje definicije opsega proizvoda i s obzirom na to da neobrađeni konac za šivanje nije trebao biti obuhvaćen početnim mjerama, kako bi se spriječilo bilo kakvo posljedično nanošenje štete uvoznicima proizvoda is postupka revizije, smatra se prikladnim da se nalaz ove revizije primijeni retroaktivno od datuma stupanja na snagu Početne uredbe, uključujući sav uvoz koji podliježe privremenim pristojbama između 1. lipnja 2010. i 2. prosinca 2010.

               (42)

               U Obavijesti o pokretanju postupka zainteresirane su strane izričito pozvane da daju primjedbe o tome kakve bi retroaktivne učinke mogli imati zaključci. Podnositelj zahtjeva i jedan uvoznik neobrađenog konca za šivanje poduprli su retroaktivnu primjenu, a nitko od zainteresiranih strana nije izrazio protivljenje retroaktivnoj primjeni rezultata revizije.

               (43)

               Slijedom toga nacionalna carinska tijela mogu u skladu s primjenjivim carinskim propisima vratiti ili otpisati privremene pristojbe koje su konačno naplaćene i konačne antidampinške pristojbe plaćene na uvoz neobrađenog konca za šivanje u Uniju u skladu s Uredbom Komisije (EU) br. 478/2010 (5) i Početnom uredbom na uvoz pređe visoke čvrstoće od poliestera podrijetlom iz Narodne Republike Kine, kako su produljene Uredbom o reviziji zbog predstojećeg isteka mjera. Ako je rok od tri godine predviđen člankom 121. stavkom 1. točkom (a) Uredbe (EU) br. 952/2013 Europskog parlamenta i Vijeća (6) istekao prije ili na datum objave ove Uredbe, ili ako istječe u roku od šest mjeseci nakon tog datuma, produljuje se za razdoblje od šest mjeseci nakon datuma objave ove Uredbe u skladu s člankom 121. stavkom 1. drugim podstavkom Uredbe (EU) br. 952/2013.

               (44)

               Revizija ne utječe na datum isteka Uredbe o reviziji zbog predstojećeg isteka mjera u skladu s člankom 11. stavkom 2. Osnovne uredbe.

         F.   OBJAVA

               (45)

               Sve zainteresirane strane obaviještene su o ključnim činjenicama i razmatranjima koji su doveli do prethodno navedenih zaključaka te su pozvane da daju primjedbe. Odobreno im je i razdoblje za davanje primjedbi nakon objave.

               (46)

               Mjere predviđene ovom Uredbom u skladu su s mišljenjem Odbora uspostavljenog člankom 15. stavkom 1. Uredbe (EU) 2016/1036,

         DONIJELA JE OVU UREDBU:
   Članak 1.
   U članku 1. Provedbene uredbe (EU) br. 1105/2010 stavak 1. zamjenjuje se sljedećim:

      „1.   Uvodi se konačna antidampinška pristojba na uvoz pređe visoke čvrstoće od poliestera, nepripremljene u pakiranja za pojedinačnu prodaju, uključujući monofilamente finoće manje od 67 deciteksa (isključujući konac za šivanje i višenitnu (strukanu) ili kabliranu pređu sa,Z'-uvojima, namijenjenu proizvodnji konca za šivanje, spremnu za bojenje i doradu, labavo namotanu na plastičnu šuplju cijev), trenutačno razvrstane u oznaku KN ex 5402 20 00 (oznaka TARIC 5402200010) i podrijetlom iz Narodne Republike Kine.”

   Članak 2.
   U članku 1. Provedbene uredbe (EU) 2017/325 stavak 1. zamjenjuje se sljedećim:

      „1.   Uvodi se konačna antidampinška pristojba na uvoz pređe visoke čvrstoće od poliestera, nepripremljene u pakiranja za pojedinačnu prodaju, uključujući monofilamente finoće manje od 67 deciteksa (isključujući konac za šivanje i višenitnu (strukanu) ili kabliranu pređu sa,Z'-uvojima, namijenjenu proizvodnji konca za šivanje, spremnu za bojenje i doradu, labavo namotanu na plastičnu šuplju cijev), trenutačno razvrstane u oznaku KN ex 5402 20 00 (oznaka TARIC 5402200010) i podrijetlom iz Narodne Republike Kine.”

   Članak 3.
   Za robu koja nije obuhvaćena člankom 1. stavkom 1. Uredbe (EU) br. 478/2010 i Provedbenom uredbom (EU) br. 1105/2010 kako je produljena Provedbenom uredbom (EU) 2017/325 i izmijenjena ovom Uredbom, nacionalna carinska tijela u skladu s primjenjivim carinskim propisima vraćaju ili otpisuju konačne antidampinške pristojbe plaćene ili uknjižene u skladu s člankom 1. stavkom 1. Uredbe (EU) br. 478/2010 i Provedbenom uredbom (EU) br. 1105/2010 kako je produljena Provedbenom uredbom (EU) 2017/325 prije izmjene ovom Uredbom.
   Ako je rok od tri godine predviđen člankom 121. stavkom 1. točkom (a) Uredbe (EU) br. 952/2013 istekao prije ili na datum objave ove Uredbe, ili ako istječe u roku od šest mjeseci nakon tog datuma, produljuje se za razdoblje od šest mjeseci nakon datuma objave ove Uredbe u skladu s člankom 121. stavkom 1. drugim podstavkom Uredbe (EU) br. 952/2013.
   Članak 4.
   Ova Uredba stupa na snagu sljedećeg dana od dana objave u Službenom listu Europske unije.
   Primjenjuje se retroaktivno od 2. prosinca 2010.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. lipnja 2017.

            Za Komisiju

            Predsjednik

         Jean-Claude JUNCKER

      (1)  SL L 176, 30.6.2016., str. 21.

      (2)  Provedbena uredba Vijeća (EU) br. 1105/2010 od 29. studenoga 2010. o uvođenju konačne antidampinške pristojbe i konačnoj naplati privremene pristojbe uvedene na uvoz pređe visoke čvrstoće od poliestera podrijetlom iz Narodne Republike Kine i prekidu postupka u vezi s uvozom pređe visoke čvrstoće od poliestera podrijetlom iz Republike Koreje i Tajvana (SL L 315, 1.12.2010, str. 1.).

      (3)  Provedbena uredba Komisije (EU) 2017/325 оd 24. veljače 2017. o uvođenju konačne antidampinške pristojbe na uvoz pređe visoke čvrstoće od poliestera podrijetlom iz Narodne Republike Kine nakon revizije zbog predstojećeg isteka mjera na temelju članka 11. stavka 2. Uredbe (EU) 2016/1036 Europskog parlamenta i Vijeća (SL L 49, 25.2.2017., str. 6.).

      (4)  SL C 384, 18.10.2016., str. 15.

      (5)  Uredba Komisije (EU) br. 478/2010 od 1. lipnja 2010. o uvođenju privremene antidampinške pristojbe na uvoz pređe visoke čvrstoće podrijetlom iz Narodne Republike Kine (SL L 135, 2.6.2010., str. 3.).

      (6)  Uredba (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (SL L 269, 10.10.2013., str. 1.).


title: Provedbena uredba Komisije (EU) 2016/1727 оd 27. rujna 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               28.9.2016

               HR

               Službeni list Europske unije

               L 261/5

         PROVEDBENA UREDBA KOMISIJE (EU) 2016/1727
   оd 27. rujna 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. rujna 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  162,7

                  ZZ

                  162,7

                  0707 00 05

                  TR

                  125,7

                  ZZ

                  125,7

                  0709 93 10

                  AR

                  162,6

                  TR

                  133,9

                  ZZ

                  148,3

                  0805 50 10

                  AR

                  106,5

                  CL

                  124,5

                  TR

                  99,0

                  UY

                  70,9

                  ZA

                  95,1

                  ZZ

                  99,2

                  0806 10 10

                  TR

                  133,8

                  ZA

                  80,3

                  ZZ

                  107,1

                  0808 10 80

                  AR

                  154,2

                  BR

                  97,9

                  CL

                  139,8

                  NZ

                  124,7

                  US

                  144,0

                  ZA

                  118,7

                  ZZ

                  129,9

                  0808 30 90

                  CL

                  126,9

                  CN

                  92,9

                  TR

                  130,3

                  ZA

                  155,4

                  ZZ

                  126,4

                  0809 30 10 , 0809 30 90

                  TR

                  128,6

                  ZZ

                  128,6

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) 2016/924 оd 1. lipnja 2016. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Allgäuer Sennalpkäse (ZOI))

text:
               14.6.2016

               HR

               Službeni list Europske unije

               L 155/2

         PROVEDBENA UREDBA KOMISIJE (EU) 2016/924
   оd 1. lipnja 2016.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Allgäuer Sennalpkäse (ZOI))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Njemačke za upis naziva „Allgäuer Sennalpkäse” u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Allgäuer Sennalpkäse” potrebno je upisati u registar,

         DONIJELA JE OVU UREDBU:
   Članak 1.
   Naziv „Allgäuer Sennalpkäse” (ZOI) upisuje se u registar.
   Naziv iz prvog stavka odnosi se na proizvod iz razreda 1.3. Sirevi iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. lipnja 2016.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  SL C 20, 21.1.2016., str. 10.

      (3)  Provedbena uredba Komisije (EU) br. 668/2014 od 13. lipnja 2014. o utvrđivanju pravila za primjenu Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) br. 831/2014 оd 30. srpnja 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               31.7.2014

               HR

               Službeni list Europske unije

               L 228/24

         PROVEDBENA UREDBA KOMISIJE (EU) br. 831/2014
   оd 30. srpnja 2014.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. srpnja 2014.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  TR

                  41,5

                  ZZ

                  41,5

                  0707 00 05

                  MK

                  65,0

                  TR

                  81,4

                  ZZ

                  73,2

                  0709 93 10

                  TR

                  96,1

                  ZZ

                  96,1

                  0805 50 10

                  AR

                  108,3

                  BO

                  98,4

                  CL

                  153,6

                  MGB

                  99,6

                  UY

                  153,1

                  ZA

                  145,8

                  ZZ

                  126,5

                  0806 10 10

                  BR

                  152,3

                  CL

                  90,0

                  EG

                  159,6

                  MA

                  148,6

                  TR

                  160,3

                  ZZ

                  142,2

                  0808 10 80

                  AR

                  178,9

                  BR

                  62,3

                  CL

                  91,5

                  NZ

                  128,6

                  US

                  155,0

                  ZA

                  116,9

                  ZZ

                  122,2

                  0808 30 90

                  AR

                  76,6

                  CL

                  104,1

                  NZ

                  177,1

                  TR

                  191,6

                  ZA

                  82,4

                  ZZ

                  126,4

                  0809 10 00

                  MK

                  106,1

                  TR

                  255,2

                  XS

                  133,5

                  ZZ

                  164,9

                  0809 29 00

                  CA

                  324,1

                  TR

                  360,9

                  US

                  408,0

                  ZZ

                  364,3

                  0809 30

                  MK

                  73,7

                  TR

                  148,9

                  ZZ

                  111,3

                  0809 40 05

                  BA

                  43,7

                  MK

                  49,3

                  TR

                  141,2

                  ZZ

                  78,1

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 1250/2011 od 29. studenoga 2011. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Πατάτα Νάξο (Patata Naxou) (ZOZP))

text:
               15/Sv. 014

               HR

               Službeni list Europske unije

               219

         32011R1250

               L 319/41

               SLUŽBENI LIST EUROPSKE UNIJE

               29.11.2011.

      PROVEDBENA UREDBA KOMISIJE (EU) br. 1250/2011
   od 29. studenoga 2011.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Πατάτα Νάξο (Patata Naxou) (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 7. stavak 4. prvi podstavak,
   budući da:

               (1)

               U skladu s člankom 6. stavkom 2. prvim podstavkom Uredbe (EZ) br. 510/2006, zahtjev Grčke za registraciju naziva „Πατάτα Νάξο (Patata Naxou)” objavljen je u Službenom listu Europske unije
                   (2).

               (2)

               Kako Komisija nije primila ni jedan prigovor u smislu članka 7. Uredbe (EZ) br. 510/2006, taj bi naziv trebalo upisati u registar,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovime se upisuje u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. studenoga 2011.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 93, 31.3.2006., str. 12.

      (2)  SL C 91, 23.3.2011., str. 15.
   PRILOG
   Poljoprivredni proizvodi navedeni u Prilogu I. Ugovoru o EZ-u namijenjeni prehrani ljudi:

      Razred 1.6.   Voće, povrće i žitarice, svježi ili prerađeni

   GRČKA
   Πατάτα Νάξο (Patata Naxou) (ZOZP)


title: Provedbena uredba Komisije (EU) 2017/1348 оd 19. srpnja 2017. o pokretanju ispitnog postupka o mogućem izbjegavanju antidampinških mjera uvedenih Provedbenom uredbom Vijeća (EU) br. 1008/2011, kako je izmijenjena Provedbenom uredbom (EU) br. 372/2013, o uvozu ručnih paletnih viličara i njihovih osnovnih dijelova podrijetlom iz Narodne Republike Kine uvozom poslanim iz Vijetnama, bez obzira na to ima li deklarirano podrijetlo iz Vijetnama ili ne, te o uvjetovanju takvog uvoza evidentiranjem

text:
               20.7.2017

               HR

               Službeni list Europske unije

               L 188/1

         PROVEDBENA UREDBA KOMISIJE (EU) 2017/1348
   оd 19. srpnja 2017.
   o pokretanju ispitnog postupka o mogućem izbjegavanju antidampinških mjera uvedenih Provedbenom uredbom Vijeća (EU) br. 1008/2011, kako je izmijenjena Provedbenom uredbom (EU) br. 372/2013, o uvozu ručnih paletnih viličara i njihovih osnovnih dijelova podrijetlom iz Narodne Republike Kine uvozom poslanim iz Vijetnama, bez obzira na to ima li deklarirano podrijetlo iz Vijetnama ili ne, te o uvjetovanju takvog uvoza evidentiranjem
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) 2016/1036 Europskog parlamenta i Vijeća od 8. lipnja 2016. o zaštiti od dampinškog uvoza iz zemalja koje nisu članice Europske unije (1) („Osnovna uredba”), a posebno njezin članak 13. stavak 3. i članak 14. stavak 5.,
   nakon što je obavijestila države članice,
   budući da:
   A   ZAHTJEV

               (1)

               Europska komisija („Komisija”) primila je zahtjev na temelju članka 13. stavka 3. i članka 14. stavka 5. Osnovne uredbe da ispita moguće izbjegavanja antidampinških mjera uvedenih na uvoz ručnih paletnih viličara i njihovih osnovnih dijelova podrijetlom iz Narodne Republike Kine uvozom poslanim iz Vijetnama, bez obzira na to ima li deklarirano podrijetlo iz Vijetnama ili ne, te da uvede obvezu evidentiranja takvog uvoza.

               (2)

               Zahtjev su 6. lipnja 2017. podnijeli proizvođači ručnih paletnih viličara iz Unije PR Industrial SRL i Toyota Material Handling Europe („podnositelji zahtjeva”).

         B   PROIZVOD

               (3)

               Proizvod na koji se odnosi moguće izbjegavanje mjera jesu ručni paletni viličari i njihovi osnovni dijelovi, tj. šasija i hidraulika, podrijetlom iz Narodne Republike Kine, trenutačno razvrstani u oznake KN ex 8427 90 00 i ex 8431 20 00 (oznake TARIC 8427900019 i 8431200019). Za potrebe ove Uredbe, ručni paletni viličari su viličari s kotačima koji podupiru vilice za rukovanje paletama, izrađeni tako da ih operater na tlu ručno gura, vuče i njima upravlja na glatkoj, ravnoj i tvrdoj površini s pomoću zglobne ručice. Ručni paletni viličari izrađeni su samo za podizanje tereta s pomoću ručice na visinu dostatnu za njegov prijevoz i nemaju nikakve dodatne funkcije ili svrhe, kao na primjer i. za pomicanje i podizanje tereta kako bi se podigli na višu razinu ili kao pomoć pri skladištenju tereta (teleskopski viličari); ii. za slaganje jedne palete iznad druge (viličari za slaganje); iii. za podizanje tereta na radnu razinu (podizne platforme); ili iv. za podizanje i vaganje tereta (viličari za vaganje) („predmetni proizvod”).

               (4)

               Proizvod iz ispitnog postupka istovjetan je proizvodu iz prethodne uvodne izjave, ali je poslan iz Vijetnama, bez obzira na to ima li deklarirano podrijetlo iz Vijetnama ili ne, i trenutačno je razvrstan u iste oznake KN kao predmetni proizvod („proizvod iz ispitnog postupka”).

         C   POSTOJEĆE MJERE

               (5)

               Mjere koje su trenutačno na snazi i moguće je da se izbjegavaju antidampinške su mjere uvedene Provedbenom uredbom Vijeća (EU) br. 1008/2011 na uvoz ručnih paletnih viličara i njihovih osnovnih dijelova podrijetlom iz Narodne Republike Kine (2), kako je izmijenjena Provedbenom uredbom Vijeća (EU) br. 372/2013 (3) („postojeće mjere”).

         D   OSNOVA

               (6)

               Zahtjev sadržava dostatne dokaze prima facie da se antidampinške mjere uvedene za predmetni proizvod izbjegavaju uvozom proizvoda iz ispitnog postupka poslanim iz Vijetnama.

               (7)

               Dostavljeni su sljedeći dokazi prima facie.

               (8)

               Zahtjev upućuje na to da je nakon povećanja konačne antidampinške pristojbe na predmetni proizvod Provedbenom uredbom (EU) br. 372/2013 došlo do znatne promjene u strukturi trgovine povezane s izvozom iz Narodne Republike Kine i Vijetnama u Uniju, pri čemu za tu promjenu nema dostatnog valjanog razloga ili gospodarskog opravdanja osim uvođenja te pristojbe.

               (9)

               Čini se da je do te promjene došlo zbog slanja predmetnog proizvoda preko Vijetnama u Uniju nakon postupka sastavljanja u Vijetnamu. Podnositelji zahtjeva dostavili su dostatne dokaze prima facie da ti postupci sastavljanja čine izbjegavanje mjera s obzirom na to da kineski dijelovi čine više od 60 % ukupne vrijednosti sastavljenog proizvoda i da vrijednost dodana tijekom postupka sastavljanja čini manje od 25 % troškova proizvodnje.

               (10)

               Nadalje, zahtjev sadržava dostatne dokaze prima facie da su korektivni učinci postojećih antidampinških mjera na predmetni proizvod umanjeni, i u pogledu količine i u pogledu cijene. Čini se da su uvoz predmetnog proizvoda zamijenile znatne količine uvoza proizvoda iz ispitnog postupka. Osim toga postoje dostatni dokazi prima facie da se uvoz proizvoda iz ispitnog postupka obavlja po cijenama koje su niže od neštetne cijene utvrđene u ispitnom postupku koji je doveo do postojećih mjera.

               (11)

               Naposljetku, zahtjev sadržava dostatne dokaze prima facie da su cijene proizvoda iz ispitnog postupka dampinške u odnosu na prethodno utvrđenu uobičajenu vrijednost za predmetni proizvod.

               (12)

               Ako se tijekom ispitnog postupka osim postupaka sastavljanja utvrde druge prakse izbjegavanja mjera preko Vijetnama, koje su obuhvaćene člankom 13. Osnovne uredbe, one također mogu postati predmet ispitnog postupka.

         E   POSTUPAK

               (13)

               S obzirom na prethodno navedeno Komisija je zaključila da postoje dostatni dokazi koji opravdavaju pokretanje ispitnog postupka na temelju članka 13. stavka 3. Osnovne uredbe te uvođenje evidentiranja uvoza proizvoda iz ispitnog postupka u skladu s člankom 14. stavkom 5. Osnovne uredbe.

         (a)   Upitnici

               (14)

               Kako bi dobila podatke koje smatra potrebnima za svoj ispitni postupak, Komisija će poslati upitnike poznatim izvoznicima/proizvođačima u Vijetnamu i poznatim udruženjima izvoznika/proizvođača u Vijetnamu, poznatim uvoznicima i poznatim udruženjima uvoznika u Uniji te tijelima Vijetnama i Narodne Republike Kine. Prema potrebi podaci se mogu tražiti i od industrije Unije.

               (15)

               U svakom slučaju, sve zainteresirane strane trebale bi kontaktirati s Komisijom, ali ne kasnije od roka određenog u članku 3. ove Uredbe, i zatražiti upitnik u roku određenom u članku 3. stavku 1. ove Uredbe, s obzirom na to da se rok određen u članku 3. stavku 2. ove Uredbe primjenjuje na sve zainteresirane strane.

               (16)

               Tijela Vijetnama i Narodne Republike Kine bit će obaviještena o pokretanju ispitnog postupka.

         (b)   Prikupljanje informacija i održavanje saslušanja

               (17)

               Sve zainteresirane strane pozivaju se da iznesu svoja stajališta u pisanom obliku i dostave dokaze kojima ih potkrjepljuju. Nadalje, Komisija može saslušati zainteresirane strane uz uvjet da one podnesu zahtjev u pisanom obliku i da dokažu da postoje posebni razlozi zbog kojih ih treba saslušati.

         (c)   Izuzeće od evidentiranja uvoza ili mjera

               (18)

               U skladu s člankom 13. stavkom 4. Osnovne uredbe, uvoz proizvoda iz ispitnog postupka može se izuzeti od evidentiranja ili mjera ako se uvoz ne smatra izbjegavanjem mjera.

               (19)

               Budući da se moguće izbjegavanje mjera odvija izvan Unije, izuzeća se u skladu s člankom 13. stavkom 4. Osnovne uredbe mogu dodijeliti proizvođačima proizvoda iz ispitnog postupka u Vijetnamu koji mogu dokazati da nisu povezani (4) ni s jednim proizvođačem koji podliježe mjerama (5) te za koje se utvrdi da ne sudjeluju u praksama izbjegavanja mjera kako je utvrđeno člankom 13. stavcima 1. i 2. Osnovne uredbe. Proizvođači koji žele dobiti izuzeće trebali bi podnijeti zahtjev koji je valjano potkrijepljen dokazima u roku navedenom u članku 3. stavku 3. ove Uredbe.

         F   EVIDENTIRANJE

               (20)

               U skladu s člankom 14. stavkom 5. Osnovne uredbe, uvoz proizvoda iz ispitnog postupka podliježe evidentiranju kako bi se osiguralo da se, ako se ispitnim postupkom utvrdi izbjegavanje mjera, antidampinške pristojbe u odgovarajućem iznosu mogu uvesti od dana kad je evidentiranje takvog uvoza uvedeno.

         G   ROKOVI

               (21)

               U interesu pouzdanosti postupka potrebno je navesti rokove u kojima:

                           —

                           se zainteresirane strane mogu javiti Komisiji, iznijeti svoje stavove u pisanom obliku i dostaviti odgovore na upitnik ili bilo koje druge podatke koje treba uzeti u obzir tijekom ispitnog postupka,

                           —

                           proizvođači u Vijetnamu mogu zatražiti izuzeće od evidentiranja uvoza ili mjera,

                           —

                           zainteresirane strane mogu podnijeti pisani zahtjev da ih Komisija sasluša.

               (22)

               Treba skrenuti pozornost na činjenicu da je za ostvarivanje većine postupovnih prava predviđenih Osnovnom uredbom potrebno da se zainteresirana strana javi Komisiji u rokovima utvrđenima u članku 3. ove Uredbe.

         H   NESURADNJA

               (23)

               U slučajevima u kojima zainteresirana strana odbija pristup ili ne pruža potrebne informacije u zadanim rokovima ili ako znatno ometa ispitni postupak, pozitivni ili negativni nalazi mogu se donijeti na temelju raspoloživih podataka u skladu s člankom 18. Osnovne uredbe.

               (24)

               Ako se utvrdi da je zainteresirana strana dostavila lažne ili obmanjujuće podatke, ti se podaci ne moraju uzeti u obzir, a mogu se upotrijebiti raspoloživi podaci.

               (25)

               Ako zainteresirana strana ne surađuje ili surađuje samo djelomično te se stoga nalazi temelje na raspoloživim podacima u skladu s člankom 18. Osnovne uredbe, ishod za tu stranu može biti manje povoljan nego što bi bio da je surađivala.

               (26)

               Nedostavljanje odgovora u elektroničkom obliku ne smatra se nesuradnjom, pod uvjetom da zainteresirana strana dokaže da bi dostavljanje odgovora u traženom obliku dovelo do neopravdanog dodatnog opterećenja ili neopravdanog dodatnog troška. Zainteresirana strana trebala bi odmah kontaktirati s Komisijom.

         I   VREMENSKI OKVIR ISPITNOG POSTUPKA

               (27)

               Ispitni postupak će se, u skladu s člankom 13. stavkom 3. Osnovne uredbe, zaključiti u roku od devet mjeseci od datuma stupanja na snagu ove Uredbe.

         J   OBRADA OSOBNIH PODATAKA

               (28)

               Napominje se da će se svi osobni podaci prikupljeni u ovom ispitnom postupku obraditi u skladu s Uredbom (EZ) br. 45/2001 Europskog parlamenta i Vijeća (6).

         K   SLUŽBENIK ZA SASLUŠANJE

               (29)

               Zainteresirane strane mogu zatražiti intervenciju službenika za saslušanje u trgovinskim postupcima. Službenik za saslušanje veza je između zainteresiranih strana i ispitnih službi Komisije. Službenik za saslušanje ispituje zahtjeve za pristup dokumentaciji predmeta, sporove u vezi s povjerljivošću dokumenata, zahtjeve za produljenje rokova i zahtjeve trećih osoba za saslušanje. Službenik za saslušanje može organizirati saslušanje s pojedinačnom zainteresiranom stranom i posredovati kako bi osigurao da zainteresirana strana u potpunosti ostvaruje svoja prava na obranu.

               (30)

               Zahtjevi za saslušanje pred službenikom za saslušanje podnose se u pisanom obliku i trebaju sadržavati razloge za njihovo podnošenje. Službenik za saslušanje omogućit će saslušanje strana kako bi se mogla iznijeti različita stajališta i izložiti protuargumenti.

               (31)

               Zainteresirane strane mogu pronaći dodatne informacije i podatke za kontakt na web-stranicama službenika za saslušanje na web-mjestu Glavne uprave za trgovinu: http://ec.europa.eu/trade/trade-policy-and-you/contacts/hearing-officer/,

         DONIJELA JE OVU UREDBU:
   Članak 1.
   Pokreće se ispitni postupak u skladu s člankom 13. stavkom 3. Uredbe (EU) 2016/1036 kako bi se utvrdilo izbjegavaju li se uvozom u Uniju ručnih paletnih viličara i njihovih osnovnih dijelova, tj. šasije i hidraulike, podrijetlom iz Narodne Republike Kine, trenutačno razvrstanih u oznake KN ex 8427 90 00 i ex 8431 20 00 poslanih iz Vijetnama (oznake TARIC 8427900013 i 8431200013) mjere uvedene Provedbenom uredbom (EU) br. 1008/2011, kako je izmijenjena Provedbenom uredbom (EU) br. 372/2013.
   Članak 2.
   Carinska tijela poduzimaju, u skladu s člankom 13. stavkom 3. i člankom 14. stavkom 5. Uredbe (EU) 2016/1036, odgovarajuće mjere radi evidentiranja uvoza u Uniju iz članka 1. ove Uredbe.
   Evidentiranje istječe devet mjeseci nakon datuma stupanja na snagu ove Uredbe.
   Komisija može uredbom naložiti carinskim tijelima da prestanu evidentirati uvoz u Uniju proizvoda koje su proizveli proizvođači koji su zatražili izuzeće od evidentiranja i za koje je utvrđeno da ispunjavaju uvjete za odobravanje izuzeća.
   Članak 3.
   1.   Upitnici se od Komisije moraju zatražiti u roku od 15 dana od datuma stupanja na snagu ove Uredbe.
   2.   Ako zainteresirane strane žele da se njihove izjave uzmu u obzir tijekom ispitnog postupka, moraju se javiti Komisiji, iznijeti svoje stavove u pisanom obliku i dostaviti odgovore na upitnik ili druge podatke u roku od 37 dana od datuma stupanja na snagu ove Uredbe, osim ako je utvrđeno drukčije.
   3.   Proizvođači u Vijetnamu koji traže izuzeće od evidentiranja uvoza ili mjera moraju dostaviti zahtjev koji je valjano potkrijepljen dokazima u istom roku od 37 dana.
   4.   Zainteresirane strane mogu od Komisije zatražiti saslušanje u istom roku od 37 dana.
   5.   Informacije dostavljene Komisiji u svrhu ispitnih postupaka trgovinske zaštite ne smiju podlijegati autorskim pravima. Zainteresirane strane, prije nego što Komisiji dostave informacije i/ili podatke koji podliježu autorskim pravima treće strane, moraju zatražiti posebno dopuštenje od nositelja autorskih prava kojim se Komisiji izričito dopušta (a) upotreba informacija i podataka u svrhu ovog postupka trgovinske zaštite; i (b) pružanje informacija i/ili podataka zainteresiranim stranama u ovom ispitnom postupku u obliku koji im omogućuje ostvarivanje prava na obranu.
   6.   Svi podnesci, uključujući informacije koje se traže u ovoj Uredbi, ispunjeni upitnici i korespondencija zainteresiranih strana za koje se zahtijeva povjerljivo postupanje moraju imati oznaku „Limited” („ograničeno”) (7).
   7.   Zainteresirane strane koje dostavljaju podatke s oznakom „Limited” („ograničeno”) dužne su u skladu s člankom 19. stavkom 2. Uredbe (EU) 2016/1036 dostaviti sažetke tih podataka u verziji koja nije povjerljiva s oznakom „For inspection by interested parties” („na uvid zainteresiranim stranama”). Sažeci trebaju biti dovoljno detaljni da se može razumjeti bit informacija koje su dostavljene kao povjerljive. Ako zainteresirana strana koja dostavlja povjerljive podatke ne dostavi sažetak u verziji koja nije povjerljiva, u traženom obliku i tražene razine kvalitete, ti se podaci ne moraju uzeti u obzir.
   8.   Zainteresirane strane pozivaju se da sve podneske i zahtjeve, uključujući skenirane punomoći i potvrde, dostavljaju e-poštom, osim opsežnih odgovora koji se moraju dostaviti na CD-ROM-u ili DVD-u osobno ili preporučenom poštom. Uporabom e-pošte zainteresirane strane izražavaju svoju suglasnost s pravilima za slanje elektroničkih podnesaka navedenima u dokumentu „KORESPONDENCIJA S EUROPSKOM KOMISIJOM U PREDMETIMA TRGOVINSKE ZAŠTITE” objavljenom na web-mjestu Glavne uprave za trgovinu: http://trade.ec.europa.eu/doclib/docs/2011/june/tradoc_148003.pdf. Zainteresirane strane moraju navesti svoje ime, adresu, broj telefona i valjanu adresu e-pošte te osigurati da je dostavljena adresa e-pošte ispravna službena adresa e-pošte koja se svakodnevno provjerava. Nakon što primi podatke za kontakt, Komisija će sa zainteresiranim stranama komunicirati isključivo e-poštom, osim ako one izričito zatraže da sve dokumente Komisije primaju nekim drugim sredstvom komunikacije ili ako vrsta dokumenta zahtijeva slanje preporučenom poštom. Dodatna pravila i informacije o korespondenciji s Komisijom, uključujući načela koja se primjenjuju na podneske poslane e-poštom, zainteresirane strane mogu pronaći u prethodno navedenim uputama za komunikaciju sa zainteresiranim stranama.
   Adresa Komisije za korespondenciju:

               European Commission

               Directorate-General for Trade

               Directorate H

               Office: CHAR 04/039

               1049 Bruxelles/Brussel

               BELGIQUE/BELGIË

               E-pošte: TRADE-R668-HPT-CIRC@ec.europa.eu

         Članak 4.
   Ova Uredba stupa na snagu sljedećeg dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. srpnja 2017.

            Za Komisiju

            Predsjednik

         Jean-Claude JUNCKER

      (1)  SL L 176, 30.6.2016., str. 21.

      (2)  Provedbena Uredba Vijeća (EU) br. 1008/2011 | od 10. listopada 2011. o uvođenju konačne antidampinške pristojbe na uvoz ručnih paletnih viličara i njihovih osnovnih dijelova podrijetlom iz Narodne Republike Kine kako je proširena na uvoz ručnih paletnih viličara i njihovih osnovnih dijelova poslanih iz Tajlanda, bez obzira na to imaju li deklarirano podrijetlo iz Tajlanda ili ne, nakon revizije po isteku mjere prema članku 11. stavku 2. Uredbe (EZ) br. 1225/2009. (SL L 150, 16.6.2010., str. 17.).

      (3)  Provedbena uredba Vijeća (EU) br. 372/2013 od 22. travnja 2013. o izmjeni Provedbene uredbe (EU) br. 1008/2011 o uvođenju konačne antidampinške pristojbe na uvoz ručnih paletnih viličara i njihovih osnovnih dijelova podrijetlom iz Narodne Republike Kine nakon parcijalne privremene revizije prema članku 11. stavku 3. Uredbe (EZ) br. 1225/2009. (SL L 112, 24.4.2013., str. 1.).

      (4)  U skladu s člankom 127. Provedbene uredbe Komisije (EU) 2015/2447 оd 24. studenoga 2015. o utvrđivanju detaljnih pravila za provedbu određenih odredbi Uredbe (EU) br. 952/2013 Europskog parlamenta i Vijeća o utvrđivanju Carinskog zakonika Unije (SL L 343, 29.12.2015., str. 558.) dvije se osobe smatraju povezanima: (a) ako je jedna osoba rukovoditelj ili direktor u poduzeću druge osobe; (b) ako su pravno priznati poslovni partneri; (c) ako su u odnosu poslodavca i posloprimca; ako treća osoba izravno ili neizravno posjeduje, kontrolira ili drži 5 % ili više udjela ili dionica s pravom glasa obiju osoba; (e) ako jedna osoba izravno ili neizravno kontrolira drugu; (f) ako obje osobe izravno ili neizravno kontrolira treća osoba; ako zajedno izravno ili neizravno kontroliraju treću osobu; ili (h) ako su članovi iste obitelji. Osobe se smatraju članovima iste obitelji samo ako su u jednom od sljedećih odnosa: i. suprug i supruga; ii. roditelj i dijete; iii. brat i sestra (i polubrat i polusestra); iv. djed ili baka i unuk ili unuka; v. ujak ili ujna/tetak ili tetka/stric ili strina i nećak ili nećakinja; vi. roditelj supružnika i zet ili snaha; vii. šurjak ili šurjakinja. U ovom kontekstu „osoba” znači svaka fizička ili pravna osoba.

      (5)  Međutim, čak i ako su proizvođači povezani u prethodno navedenom smislu s trgovačkim društvima na koja se primjenjuju mjere na snazi za uvoz podrijetlom iz Narodne Republike Kine, izuzeće se još uvijek može odobriti ako nema dokaza da je odnos s trgovačkim društvima na koja se primjenjuju početne mjere uspostavljen ili da se upotrebljava radi izbjegavanja početnih mjera.

      (6)  Uredba (EZ) br. 45/2001 Europskog parlamenta i Vijeća od 18. prosinca 2000. o zaštiti pojedinaca u vezi s obradom osobnih podataka u institucijama i tijelima Zajednice i o slobodnom kretanju takvih podataka (SL L 8, 12.1.2001., str. 1.)

      (7)  Dokument s oznakom „Limited” dokument je koji se smatra povjerljivim u skladu s člankom 19. Uredbe (EU) 2016/1036 i člankom 6. Sporazuma WTO-a o provedbi članka VI. GATT-a iz 1994. (Sporazum o antidampingu). To je ujedno zaštićeni dokument u skladu s člankom 4. Uredbe (EZ) br. 1049/2001 Europskog parlamenta i Vijeća (SL L 145, 31.5.2001., str. 43.).


title: Provedbena uredba Komisije (EU) br. 62/2014 оd 24. siječnja 2014. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               25.1.2014

               HR

               Službeni list Europske unije

               L 22/33

      PROVEDBENA UREDBA KOMISIJE (EU) br. 62/2014
   оd 24. siječnja 2014.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. siječnja 2014.

            Za Komisiju, u ime predsjednika,
         Jerzy PLEWA

            Glavni direktor za poljoprivredu i ruralni razvoj

      (1)  SL L 299, 16.11.2007., str. 1.

      (2)  SL L 157, 15.6.2011., str. 1.

      PRILOG
      Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  AL

                  50,7

                  IL

                  107,2

                  MA

                  54,8

                  TN

                  77,3

                  TR

                  102,2

                  ZZ

                  78,4

                  0707 00 05

                  JO

                  275,4

                  MA

                  158,2

                  TR

                  152,0

                  ZZ

                  195,2

                  0709 91 00

                  EG

                  91,5

                  ZZ

                  91,5

                  0709 93 10

                  MA

                  78,6

                  TR

                  124,3

                  ZZ

                  101,5

                  0805 10 20

                  EG

                  51,5

                  MA

                  58,6

                  TN

                  56,6

                  TR

                  69,2

                  ZA

                  38,4

                  ZZ

                  54,9

                  0805 20 10

                  IL

                  159,4

                  MA

                  76,6

                  ZZ

                  118,0

                  0805 20 30, 0805 20 50, 0805 20 70, 0805 20 90

                  EG

                  54,5

                  IL

                  124,7

                  JM

                  124,7

                  KR

                  143,8

                  TR

                  96,8

                  ZZ

                  108,9

                  0805 50 10

                  EG

                  69,0

                  TR

                  72,3

                  ZZ

                  70,7

                  0808 10 80

                  CA

                  85,2

                  CN

                  91,7

                  MK

                  28,2

                  US

                  168,5

                  ZZ

                  93,4

                  0808 30 90

                  TR

                  134,9

                  US

                  184,8

                  ZZ

                  159,9

         (1)  Nomenklatura država utvrđena Uredbom Komisije (EZ) br. 1833/2006 (SL L 354, 14.12.2006., str. 19.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 47/2014 оd 13. siječnja 2014. o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Dithmarscher Kohl (ZOZP)]

text:
               21.1.2014

               HR

               Službeni list Europske unije

               L 16/5

      PROVEDBENA UREDBA KOMISIJE (EU) br. 47/2014
   оd 13. siječnja 2014.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla [Dithmarscher Kohl (ZOZP)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Njemačke za upis naziva „Dithmarscher Kohl” u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Dithmarscher Kohl” potrebno je upisati u registar,

         DONIJELA JE OVU UREDBU:
   Članak 1.
   Naziv iz Priloga ovoj Uredbi upisuje se u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. siječnja 2014.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL C 232, 10.8.2013., str. 21.

      PRILOG
      Poljoprivredni proizvodi namijenjeni prehrani ljudi navedeni u Prilogu I. Ugovoru:

         Razred 1.6.   Voće, povrće i žitarice, u prirodnom stanju ili prerađeni

      NJEMAČKA
      Dithmarscher Kohl (ZOZP)


title: Provedbena uredba Komisije (EU) 2015/2174 оd 24. studenoga 2015. o indikativnoj zbirci ekoloških dobara i usluga, formatu za dostavljanje podataka za europske ekonomske račune okoliša i o načinima, strukturi i učestalosti izvješća o kvaliteti u skladu s Uredbom (EU) br. 691/2011 Europskog parlamenta i Vijeća o europskim ekonomskim računima okoliša (Tekst značajan za EGP)

text:
               25.11.2015

               HR

               Službeni list Europske unije

               L 307/17

         PROVEDBENA UREDBA KOMISIJE (EU) 2015/2174
   оd 24. studenoga 2015.
   o indikativnoj zbirci ekoloških dobara i usluga, formatu za dostavljanje podataka za europske ekonomske račune okoliša i o načinima, strukturi i učestalosti izvješća o kvaliteti u skladu s Uredbom (EU) br. 691/2011 Europskog parlamenta i Vijeća o europskim ekonomskim računima okoliša
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 691/2011 Europskog parlamenta i Vijeća od 6. srpnja 2011. o europskim ekonomskim računima okoliša (1), a posebno njezin članak 3. stavak 5., članak 6. stavak 2. i članak 7. stavak 3.,
   budući da:

               (1)

               Europski ekonomski računi okoliša uspostavljeni Uredbom (EU) br. 691/2011 sastoje se od modula, uključujući posebno modul za račune sektora ekoloških dobara i usluga u Prilogu V.

               (2)

               Komisija bi do 31. prosinca 2015. trebala uspostaviti indikativnu zbirku ekoloških dobara i usluga i gospodarskih djelatnosti koje će biti obuhvaćene Prilogom V.

               (3)

               U skladu s člankom 6. Uredbe (EU) br. 691/2011 države članice trebale bi dostaviti statističke podatke u elektroničkom obliku u skladu s odgovarajućim tehničkim formatom koji utvrđuje Komisija. Inicijativu razmjene statističkih podataka i metapodataka (SDMX) o statističkim i tehničkim standardima za razmjenu i dijeljenje podataka i metapodataka pokrenuli su Banka za međunarodne namire, Europska središnja banka, Komisija (Eurostat), Međunarodni monetarni fond, Organizacija za gospodarsku suradnju i razvoj (OECD), Ujedinjeni narodi i Svjetska banka. U SDMX-u su utvrđeni statistički i tehnički standardi za razmjenu službenih statističkih podataka. Stoga je potrebno uvesti tehnički format u skladu s tim standardima. Državama bi trebalo dati smjernice o provedbi tih formata u skladu sa zahtjevima iz ove Uredbe. Te smjernice trebala bi uspostaviti Komisija (Eurostat) u uskoj suradnji s državama članicama u okviru europskog statističkog sustava.

               (4)

               Primjenom jedinstvenog standarda za razmjenu i dostavu podataka za statistiku koji je obuhvaćen Uredbom (EU) br. 691/2011 pozitivno bi se pridonijelo postupku integracije poslovnog procesa u tom području statistike.

               (5)

               U skladu s člankom 7. stavkom 2. Uredbe (EU) br. 691/2011 države članice trebale bi Komisiji (Eurostat) dostaviti izvješće o kvaliteti dostavljenih podataka.

               (6)

               U skladu s člankom 7. stavkom 3. Uredbe (EU) br. 691/2011, Komisija bi trebala donijeti provedbene akte radi utvrđivanja načina, strukture i učestalosti izvješća o kvaliteti.

               (7)

               Mjere predviđene ovom Uredbom u skladu su s mišljenjem Odbora za europski statistički sustav,

         DONIJELA JE OVU UREDBU:
   Članak 1.
   Indikativna zbirka ekoloških dobara i usluga i gospodarskih djelatnosti
   Indikativna zbirka ekoloških dobara i usluga i gospodarskih djelatnosti utvrđena je kako je navedeno u Prilogu.
   Članak 2.
   Tehnički format za dostavljanje podataka
   Države članice dostavljaju podatke propisane Uredbom (EU) br. 691/2011 koristeći se formatima podataka koji su u skladu s SDMX-om. Komisija (Eurostat) stavlja na raspolaganje iscrpnu dokumentaciju o tim formatima.
   Članak 3.
   Načini, struktura i učestalost izvješća o kvaliteti
   1.   Države članice svake godine dostavljaju Komisiji (Eurostatu) izvješća o kvaliteti podataka dostavljenih u skladu s Uredbom (EU) br. 691/2011 s istim rokovima za dostavu koji su predviđeni u prilozima I. do VI., odjeljku 4. te Uredbe.
   2.   Izvješća o kvaliteti sadržavaju sljedeće podatke:

               (a)

               kvalitetu izvora korištenih za podatke dostavljene u skladu s Uredbom (EU) br. 691/2011;

               (b)

               prilagodbe osnovnih statističkih podataka radi usklađivanja rezultata s pojmovima i definicijama računa ili iz drugih metodoloških razloga;

               (c)

               ocjenu i pripremu podataka koji se ne mogu izvući izravno iz statističkih izvora;

               (d)

               prekide u vremenskom nizu kao posljedica promjena metodologije ili izvora podataka i koraci koji se poduzimaju u cilju osiguranja što bolje usporedivosti vremenskih nizova.

         Članak 4.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. studenoga 2015.

            Za Komisiju

            Predsjednik

         Jean-Claude JUNCKER

      (1)  SL L 192, 22.7.2011., str. 1.

      PRILOG
      U cilju olakšavanja ujednačene primjene Prilog V. Uredbi (EU) br. 691/2011, ovim se Prilogom utvrđuje indikativna zbirka ekoloških dobara i usluga i gospodarskih djelatnosti. Zbirka se sastoji od popisa ekoloških dobara i usluga i popisa gospodarskih djelatnosti.
      Dobra, usluge i gospodarske djelatnosti trebali bi biti od nacionalne važnosti. Nacionalna važnost može se procijeniti na temelju sljedećeg:

                  (a)

                  proizvodnja dobara i usluga i gospodarske djelatnosti statistički su značajni u državi;

                  (b)

                  postoje izvori podataka za procjenu dobara, usluga i gospodarskih djelatnosti.

            Indikativna zbirka nije iscrpna i ne isključuje postojanje drugih ekoloških dobara, usluga i gospodarskih djelatnosti od nacionalne važnosti.

         Ekološka dobra i usluge

                  —

                  ekološki poljoprivredni (biljke i stoka) proizvodi i proizvodi akvakulture i pomoćne usluge,

                  —

                  ogrjevno drvo; ostalo drvo ako je u skladu s mjerama održivosti,

                  —

                  usluge obnove rudnika,

                  —

                  usluge prikupljanja drenažnih voda radi sprječavanja onečišćenja podzemnih voda,

                  —

                  električna prijevozna oprema i energetski učinkovitija prijevozna oprema; ispušne cijevi i njihovi dijelovi (i filtri za čestice),

                  —

                  instrumenti, strojevi i uređaji za analizu onečišćujućih tvari, filtriranje ili pročišćavanje plinova i tekućina,

                  —

                  septičke jame, rupičasta vjedra i slični predmeti za filtriranje vode na ulazu u odvode; pumpe za pročišćavanje otpadnih voda, vozila za prikupljanje otpadnih voda i čišćenje odvoda, aktivni ugljen za filtriranje vode,

                  —

                  cijevi za uređaje za pročišćavanje otpadnih voda te za vodno gospodarstvo,

                  —

                  vreće i vrećice kojima se zamjenjuju plastične vrećice; kante, kutije, spremnici i ostale posude za skladištenje i prijevoz otpada; ploče, blokovi i slični predmeti od biljnih vlakana, slame ili drvnog otpada, spojeni mineralnim vezivima; palionice i strojevi za obradu otpada (npr. koji se upotrebljavaju na odlagalištima),

                  —

                  olovni spremnici za radioaktivni otpad,

                  —

                  usluge održavanja i popravka za smanjivanje gubitka vode,

                  —

                  posebna oprema za proizvodnju energije iz obnovljivih izvora: npr. sustavi za skladištenje bioplina, kotlovi na drva i ostali uređaji, solarne ploče i fotonaponske ćelije, hidraulične turbine i vodenična kola, vjetroturbine,

                  —

                  biogoriva,

                  —

                  ugljen ako je u skladu s mjerama održivosti,

                  —

                  proizvodi za toplinsku i zvučnu izolaciju prvenstveno u zgradama: npr. proizvodi od pluta, prozori s tri izolacijska sloja, izolacijski materijali za fasade, krovove i drugi elementi zgrada, kao što su materijali izrađeni od staklene vune, kamene vune, celuloze, polimera i poliuretana i ostali,

                  —

                  obnovljeni drveni spremnici,

                  —

                  posebna oprema proizvedena za zaštitu okoliša i proizvodi za upravljanje resursima: npr. termostati za reguliranje grijanja i hlađenja, termostatski ventili, toplinske crpke, kondenzacijski kotlovi, solarni grijači vode,

                  —

                  svjetiljke s izbojem kao svjetiljke niskog pritiska (npr. kompaktne fluorescentne svjetiljke) i najučinkovitiji kućanski aparati,

                  —

                  regenerirana guma u osnovnim oblicima ili u pločama, listovima ili trakama, vreće i torbe od biološke plastike,

                  —

                  strojevi za oporabu metala,

                  —

                  usluge održavanja, popravka i instalacije ekoloških proizvoda,

                  —

                  električna struja, plin i toplina iz obnovljivih izvora,

                  —

                  desalinizirana voda i prikupljena kišnica; održavanje vodovodnih cijevi radi smanjivanja gubitka vode,

                  —

                  usluge odvodnje: prikupljanje, prijevoz i pročišćavanje otpadnih voda, rad, održavanje i čišćenje sustava odvodnje,

                  —

                  usluge prikupljanja, obrade i odlaganja opasnog i neopasnog otpada,

                  —

                  usluge obrade i odlaganja nuklearnog otpada,

                  —

                  usluge oporabe materijala; sekundarne sirovine,

                  —

                  usluge sanacije i čišćenja tla, podzemnih i površinskih voda,

                  —

                  usluga sanacije i čišćenja zraka,

                  —

                  ostale usluge sanacije i posebne kontrole onečišćenja,

                  —

                  energetski učinkovite i pasivne zgrade i energetska obnova postojećih zgrada,

                  —

                  usluge održavanja i popravka vodovodnih mreža,

                  —

                  sustavi za obradu otpadnih voda i otpada i sustavi odvodnje,

                  —

                  elektrane na obnovljive izvore energije, uključujući postavljanje fotonaponskih ploča,

                  —

                  radovi zvučne izolacije,

                  —

                  inženjerske i arhitektonske usluge za energetski učinkovite i pasivne zgrade i energetsku obnovu postojećih zgrada,

                  —

                  inženjerske i arhitektonske usluge za projekte obnovljive energije,

                  —

                  inženjerske i arhitektonske usluge za projekte gospodarenja vodom, otpadnim vodama i otpadom,

                  —

                  usluge tehničke inspekcije cestovnih vozila u pogledu emisija u zrak,

                  —

                  usluge istraživanja i razvoja za zaštitu okoliša i upravljanje resursima,

                  —

                  usluge ekološkog savjetovanja,

                  —

                  sakupljanje javnog otpada i otpada s ulica,

                  —

                  administrativne usluge za zaštitu okoliša i upravljanje resursima,

                  —

                  usluge osposobljavanja za zaštitu okoliša i upravljanje resursima,

                  —

                  usluge zaštite okoliša koje pruža članska organizacija,

                  —

                  usluge prirodnih rezervata, uključujući očuvanje divljih životinja.

         Ekološke gospodarske djelatnosti

                  —

                  djelatnosti ekološke poljoprivrede (biljke i stoka) i akvakulture i pomoćne usluge,

                  —

                  ogrjevno drvo; proizvodnja ostalih vrsta drva ako je u skladu s mjerama održivosti,

                  —

                  obnova rudnika,

                  —

                  prikupljanje drenažnih voda radi sprječavanja onečišćenja podzemnih voda,

                  —

                  proizvodnja električne prijevozne opreme i energetski učinkovitije prijevozne opreme; ispušnih cijevi i njihovih dijelova (i filtara za čestice),

                  —

                  proizvodnja instrumenata, strojeva i uređaja za analizu onečišćujućih tvari, filtriranje ili pročišćavanje plinova i tekućina;

                  —

                  proizvodnja septičkih jama, rupičastih vjedara i sličnih predmeta za filtriranje vode na ulazu u odvode; pumpi za pročišćavanje otpadnih voda, vozila za prikupljanje otpadnih voda i čišćenje odvoda, aktivnog ugljena za filtriranje vode,

                  —

                  proizvodnja cijevi za uređaje za pročišćavanje otpadnih voda te za vodno gospodarstvo,

                  —

                  proizvodnja vreća i vrećica kojima se zamjenjuju plastične vrećice; kanti, kutija, spremnika i ostalih posuda za spremanje i prijevoz otpada; ploča, blokova i sličnih predmeta od biljnih vlakana, slame ili drvnog otpada, spojenih mineralnim vezivima; palionica i strojeva za obradu otpada (npr. koji se upotrebljavaju na odlagalištima),

                  —

                  proizvodnja olovnih spremnika za radioaktivni otpad,

                  —

                  djelatnosti održavanja i popravka za smanjivanje gubitka vode,

                  —

                  proizvodnja posebne opreme za proizvodnju energije iz obnovljivih izvora: npr. sustavi skladištenja bioplina, kotlovi na drva i ostali uređaji, solarne ploče i fotonaponske ćelije, hidraulične turbine i vodenična kola, vjetroturbine,

                  —

                  proizvodnja biogoriva,

                  —

                  proizvodnja ugljena koja je u skladu s mjerama održivosti,

                  —

                  proizvodnja proizvoda za toplinsku i zvučnu izolaciju u zgradama: npr. proizvoda od pluta, prozora s tri izolacijska sloja, izolacijskih materijala za fasade, krovove i drugih elemenata zgrada, kao što su materijali izrađeni od staklene vune, kamene vune, celuloze, polimera i poliuretana i ostali,

                  —

                  obnavljanje drvenih spremnika,

                  —

                  proizvodnja posebne opreme proizvedene za zaštitu okoliša i upravljanje resursima: npr. termostata za regulaciju grijanja i hlađenja, termostatskih ventila, toplinskih crpki, kondenzacijskih kotlova, solarnih grijača vode,

                  —

                  proizvodnja svjetiljki s izbojem kao svjetiljki niskog pritiska (npr. kompaktne fluorescentne svjetiljke) i najučinkovitijih kućanskih aparata,

                  —

                  proizvodnja regenerirane gume u osnovnim oblicima ili u pločama, listovima ili trakama, vreća i torbi od biološke plastike,

                  —

                  proizvodnja strojeva za oporabu metala,

                  —

                  djelatnosti održavanja, popravka i instalacije ekoloških proizvoda,

                  —

                  proizvodnja električne struje, plina i topline iz obnovljivih izvora,

                  —

                  desalinizacija vode i prikupljanje kišnice; održavanje vodovodnih cijevi radi smanjivanja gubitka vode,

                  —

                  pružanje usluga odvodnje: npr. prikupljanje, prijevoz i obrada otpadnih voda, rad, održavanje i čišćenje sustava odvodnje,

                  —

                  pružanje usluga prikupljanja, obrade i odlaganja opasnog i neopasnog otpada,

                  —

                  pružanje usluga obrade i odlaganja nuklearnog otpada,

                  —

                  pružanje usluga oporabe materijala; proizvodnja sekundarnih sirovina,

                  —

                  pružanje usluga sanacije i čišćenja tla, podzemnih i površinskih voda,

                  —

                  pružanje usluga sanacije i čišćenja zraka,

                  —

                  pružanje ostalih usluga sanacije i posebne kontrole onečišćenja,

                  —

                  izgradnja energetski učinkovitih i pasivnih zgrada i energetska obnova postojećih zgrada,

                  —

                  održavanje i popravljanje vodovodnih mreža,

                  —

                  izgradnja postrojenja za obradu otpadnih voda i otpada i sustava odvodnje,

                  —

                  izgradnja elektrana na obnovljive izvore energije, uključujući postavljanje fotonaponskih ploča,

                  —

                  radovi zvučne izolacije,

                  —

                  inženjerske i arhitektonske usluge za energetski učinkovite i pasivne zgrade i energetsku obnovu postojećih zgrada,

                  —

                  inženjerske i arhitektonske usluge za projekte obnovljive energije,

                  —

                  inženjerske i arhitektonske usluge za projekte gospodarenja vodom, otpadnim vodama i otpadom,

                  —

                  usluge tehničke inspekcije cestovnih vozila u pogledu emisija u zrak,

                  —

                  usluge istraživanja i razvoja za zaštitu okoliša i upravljanje resursima,

                  —

                  usluge ekološkog savjetovanja,

                  —

                  sakupljanje javnog otpada i otpada s ulica,

                  —

                  administrativne usluge za zaštitu okoliša i upravljanje resursima,

                  —

                  usluge osposobljavanja za zaštitu okoliša i upravljanje resursima,

                  —

                  usluge zaštite okoliša koje pruža članska organizacija,

                  —

                  usluge prirodnih rezervata, uključujući očuvanje divljih životinja.


title: Provedbena uredba Komisije (EU) br. 185/2012 od 7. ožujka 2012. o upisu naziva u Registar zaštićenih oznaka izvornosti i zaštićenih oznaka zemljopisnog podrijetla (Armagh Bramley Apples (ZOZP))

text:
               15/Sv. 20

               HR

               Službeni list Europske unije

               260

         32012R0185

               L 069/1

               SLUŽBENI LIST EUROPSKE UNIJE

         PROVEDBENA UREDBA KOMISIJE (EU) br. 185/2012
   od 7. ožujka 2012.
   o upisu naziva u Registar zaštićenih oznaka izvornosti i zaštićenih oznaka zemljopisnog podrijetla (Armagh Bramley Apples (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 7. stavak 4. prvi podstavak,
   budući da:

               (1)

               U skladu s člankom 6. stavkom 2. prvim podstavkom Uredbe (EZ) br. 510/2006, zahtjev Ujedinjene Kraljevine za registraciju naziva „Armagh Bramley Apples” objavljen je u Službenom listu Europske unije
                   (2).

               (2)

               Kako Komisija nije primila nijedan prigovor u smislu članka 7. Uredbe (EZ) br. 510/2006, taj bi naziv trebalo upisati u Registar,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovime se upisuje u Registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. ožujka 2012.

            Za Komisiju, u ime predsjednika,

         Dacian CIOLOȘ

            Član Komisije

      (1)  SL L 93, 31.3.2006., str. 12.

      (2)  SL C 185, 25.6.2011., str. 18.
   PRILOG
   Poljoprivredni proizvodi navedeni u Prilogu I. Ugovoru, namijenjeni prehrani ljudi:

      Razred 1.6.   Voće, povrće i žitarice, svježi ili prerađeni

   UJEDINJENA KRALJEVINA
   Armagh Bramley Apples (ZOZP)


title: Provedbena uredba Komisije (EU) 2015/795 оd 19. svibnja 2015. o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Pont-l'Evêque (ZOI)]

text:
               22.5.2015

               HR

               Službeni list Europske unije

               L 127/8

         PROVEDBENA UREDBA KOMISIJE (EU) 2015/795
   оd 19. svibnja 2015.
   o odobrenju izmjene specifikacije koja nije manja za naziv upisan u registar zaštićenih oznaka izvornosti i zaštićenih oznaka zemljopisnog podrijetla [Pont-l'Evêque (ZOI)]
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 53. stavkom 1. prvim podstavkom Uredbe (EU) br. 1151/2012 Komisija je ispitala zahtjev Francuske za odobrenje izmjene specifikacije za zaštićenu oznaku izvornosti „Pont-l'Evêque”, registriranu u skladu s Uredbom Komisije (EZ) br. 1107/96 (2).

               (2)

               Budući da predmetna izmjena nije manja u smislu članka 53. stavka 2. Uredbe (EU) br. 1151/2012, Komisija je u skladu s člankom 50. stavkom 2. točkom (a) te Uredbe objavila zahtjev za izmjenu u Službenom listu Europske unije
                   (3).

               (3)

               Budući da Komisiji nije dostavljen nijedan prigovor u smislu članka 51. Uredbe (EU) br. 1151/2012, izmjenu specifikacije potrebno je odobriti,

         DONIJELA JE OVU UREDBU:
   Članak 1.
   Odobrava se izmjena specifikacije objavljena u Službenom listu Europske unije, povezana s nazivom „Pont-l'Evêque” (ZOI).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. svibnja 2015.

            Za Komisiju,

            u ime predsjednika,

         Phil HOGAN

            Član Komisije

      (1)  SL L 343, 14.12.2012., str. 1.

      (2)  Uredba Komisije (EZ) br. 1107/96 od 12. lipnja 1996. o registraciji oznaka zemljopisnog podrijetla i oznaka izvornosti u skladu s postupkom utvrđenim člankom 17. Uredbe Vijeća (EEZ) br. 2081/92 (SL L 148, 21.6.1996., str. 1.).

      (3)  SL C 463, 23.12.2014., str. 20.